PATVIRTINTA

Šiaulių miesto savivaldybės

Smulkiojo ir vidutinio verslo rėmimo komisijos 2023 m. gegužės 15 d. protokolu Nr. VAK-240

**VERSLO PROJEKTŲ KONKURSO „PARAMA INOVATYVIAM VERSLUI“ ORGANIZAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Verslo projektų konkurso „Parama inovatyviam verslui“ organizavimo tvarkos aprašas (toliau – Aprašas) nustato Šiaulių miesto savivaldybės smulkiojo ir vidutinio verslo rėmimo nuostatų (toliau – Nuostatai) 9.8 papunktyje nurodytos finansinės paramos priemonės gavėjų atrankos konkurso (toliau – Konkursas) sąlygas, organizavimo tvarką bei verslo projektų vertinimo kriterijus.
2. Konkursas organizuojamas ir finansinė parama skiriama vadovaujantis Nuostatais.
3. Apraše naudojamos sąvokos suprantamos taip, kaip yra pateikta Nuostatuose.
4. Konkurso tikslas – pagal nustatytus kriterijus atrinkti inovatyviausius verslo projektus, kuriems įgyvendinti bus skiriama savivaldybės finansinė parama.
5. Šiaulių miesto savivaldybės smulkiojo verslo rėmimo komisija (toliau – komisija) nustato konkurso sąlygas ir priima sprendimą dėl finansinės paramos skyrimo.

**II SKYRIUS**

**KONKURSO SĄLYGOS IR ORGANIZAVIMO TVARKA**

6. Komisija ne vėliau kaip iki einamųjų metų balandžio 1 d. priima sprendimą paskelbti konkurso pradžią ir paraiškų priėmimo terminus. Data gali būti keičiama atskiru komisijos sprendimu.

1. Informacija apie organizuojamą konkursą skelbiama Šiaulių miesto savivaldybės (toliau – Savivaldybė) interneto tinklapyje [www.siauliai.lt](http://www.siauliai.lt), socialiniuose tinkluose ir per kitas komunikacijos priemones.
2. Informacija gali būti viešinama ir kitais prieinamais būdais.
3. Teikti paraiškas verslo projektų konkursams Nuostatų 9.8 papunktyje nurodytai finansavimo priemonei gali pareiškėjai atitinkantys Nuostatų 10 punkte nurodytus reikalavimus.
4. Konkurso dalyviai užpildo paraišką (1 priedas), kurioje pateikiami duomenys, reikalingi verslo projekto vertinimui.
5. Siekiant užtikrinti paraiškų vertinimo skaidrumą ir pareiškėjų lygiateisiškumą, paraiškų taisymas (išskyrus technines klaidas), tikslinimas, papildymas ar papildomų dokumentų teikimas pareiškėjo iniciatyva, po jų pateikimo Savivaldybės administracijai, yra negalimas.
6. Paraiškos priimamos: Savivaldybės priimamojo 6-ame langelyje – atspausdintos ir pasirašytos, el. paštu [rastine@siauliai.lt](mailto:rastine@siauliai.lt) – pasirašytos ir nuskenuotos arba pasirašytos el. parašu (pdf formatu), per e. pristatymo sistemą – pasirašytos el. parašu (adoc formatu), elektroniniu būdu šiauliečių savitarnos svetainėje adresu [mano.siauliai.lt](https://mano.siauliai.lt/services/227).
7. Pasibaigus paraiškų priėmimo terminui, Ekonomikos ir investicijų skyrius (toliau - Paramos administratorius) atlieka paraiškų administracinės atitikties ir paraiškų tinkamumo vertinimą ir nustatęs, kad paraiškos atitinka Nuostatų 10 punkte numatytas paramos teikimo sąlygas, teikia jas komisijai sprendimui priimti. Paraiškos neatitinkančios Nuostatuose numatytų paramos teikimo sąlygų, komisijai svarstyti neteikiamos.

**III SKYRIUS**

**VERSLO PROJEKTŲ ATRANKOS KRITERIJAI IR DALYVIŲ VERTINIMAS**

14. Verslo projekto atrankos kriterijai:

* 1. Verslo idėjos originalumas;
  2. kuriamas naujas, inovatyvus produktas (prototipas), procesas ar paslauga robotikos, automatizavimo, technologijų srityse;
  3. investuojama į verslo skaitmeninimo sprendimus, kuriais siekiama skaitmenizuoti ir (ar) optimizuoti su gamybos ir (ar) paslaugų teikimu susijusius klientų valdymo ir aptarnavimo, tarptautinių kokybės vadybos standartų diegimo ir (ar) veiklos organizavimo procesus;
  4. diegiamos technologines inovacijas, mažinančias klimato kaitos ir šiltnamio efekto pasekmes;
  5. kuriamo produkto, proceso ar paslaugos reikalingumas, naudingumas potencialiam vartotojui, verslo plėtros galimybės;
  6. verslo projekto išsamumas ir pagrįstumas (verslo organizavimo ir valdymo, galimų rizikų įvertinimas, rinkodaros strategijos, pardavimų plano, prognozuojamo pelno, pateiktos išlaidų sąmatos pagrįstumas);
  7. pareiškėjo prisidėjimas savo lėšomis prie įgyvendinamo projekto.

1. Jei paraiškoje pateiktos informacijos nepakanka įvertinti verslo projektui, komisija gali pakviesti pareiškėją pristatyti verslo projektą.

Kiekvienas komisijos narys:

Aprašo 14.1-14.5 papunkčiuose nurodytus kriterijus įvertina atsižvelgdamas į paraiškoje pateiktą informaciją skalėje nuo 1 iki 10, kur: 1 – visiškai neatitinka kriterijaus, 5 – mažiau nei vidutiniškai atitinka kriterijų; 8 – daugiau nei vidutiniškai atitinka kriterijų; 10 – visiškai atitinka kriterijų;

Aprašo 14.6 papunktyje nurodytą kriterijų įvertina atsižvelgdamas į paraiškoje pateiktą informaciją skalėje nuo 1 iki 5, kur: 1 – visiškai neatitinka kriterijaus, 3 – vidutiniškai atitinka kriterijų; 5 – visiškai atitinka kriterijų.

1. Už įmonės prisidėjimą savo lėšomis prie projekto skiriama nuo 1 iki 2 balų. Jei įmonė prie verslo projekto įgyvendinimo savomis lėšomis prisideda nuo 20 iki 30 proc. skiriamas 1 balas, jei 31 proc. ir daugiau – 2 balai (vertina Paramos administratorius).
2. Vertinimai įrašomi į vertinimo lentelę (2 priedas). Visų komisijos narių pagal visus kriterijus pateikti verslo projekto įvertinimai sudedami ir padalinami iš vertinimą atlikusių komisijos narių skaičiaus (išvedamas aritmetinis vidurkis) bei užpildoma verslo projektų vertinimo suvestinė (3 priedas).
3. Didžiausias galimas vertinimo balų skaičius – 57 balai. Minimalus balų skaičius finansinei paramai gauti – 28 balai.

**IV SKYRIUS**

**KONKURSO REZULTATŲ PASKELBIMAS IR FINANSINĖS PARAMOS SKYRIMAS**

1. Konkurso laimėtojai tvirtinami mero potvarkiu pagal pateiktą Komisijos protokolinį siūlymą. Informacija apie konkurso dalyvius ir nugalėtojus skelbiama Savivaldybės interneto tinklalapyje. Konkurso dalyviai apie konkurso rezultatus informuojami raštu, per 5 darbo dienas.
2. Fiziniai asmenys dalyvavę ir laimėję Verslo projektų konkursą, privalo iki paramos teikimo sutarties pasirašymo dienos, įsteigti įmonę arba įsigyti verslo liudijimą nepertraukiamam vienerių metų laikotarpiui ar individualios veiklos pažymą veiklai vykdyti. Neįregistravus veiklos parama neteikiama.
3. Finansavimo sutartis, kurios tipinė forma tvirtinama Savivaldybės administracijos direktoriaus įsakymu, su konkurso nugalėtoju turi būti pasirašyta ne vėliau kaip per 2 mėnesius nuo komisijos sprendimo priėmimo dienos.

**V SKYRIUS**

**KITOS NUOSTATOS**

1. Tai, kas nereglamentuota Apraše, sprendžiama taip, kaip numatyta Nuostatuose ir Lietuvos Respublikos teisės aktuose.
2. Aprašas keičiamas, pildomas, naikinamas ar stabdomas jo galiojimas komisijos protokoliniu sprendimu.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_**